Ποιος είναι ο Βίραπαν;
Ο άνδρας μου.
Τι σου αρέσει πιο πολύ σ' αυτόν;
Αν κάποιος του ήταν πιστός,
ήταν έτοιμος να θυσιάσει τη ζωή του γι' αυτόν.
Όμως αν κάποιος πήγαινε να τον προδώσει,
μπορούσε να τον σκοτώσει.
Δεν έχουν καταγραφεί τέτοιες εξελίξεις ποτέ ξανά
στην ιστορία του σύγχρονου κόσμου.
Δεν έχει υπάρξει ξανά ένας άνθρωπος, ένας εγκληματίας σαν τον Βίραπαν.
Ο Βίραπαν και οι συμμορίτες του σκότωσαν 119 άτομα ως τώρα.
Παρά τις προσπάθειες δύο κρατιδίων να συλλάβουν αυτόν τον εγκληματία,
κάθε φορά ξεφεύγει και μένει ατιμώρητος.
Είναι ένα ζήτημα που ανησυχεί όλη τη χώρα.
Θα πάμε με νύχια και δόντια να πιάσουμε αυτόν τον ληστή τον Βίραπαν.
Πώς μπόρεσε να εκβιάζει δύο κρατίδια;
Δεν ήταν εξέγερση, δεν ήταν τρομοκρατία.
Το φαινόμενο του Βίραπαν είναι μοναδικό.
Ήταν ένα άγριο ζώο με ανθρώπινη μορφή.
Η καταδίωξή του αποτέλεσε ένα από τα μεγαλύτερα
και πιο δαπανηρά ανθρωποκυνηγητά στην Ινδία.
"Πρέπει να πιάσουμε τον Βίραπαν με κάθε κόστος", είπαν.
Ναι, καλά! Άντε γαμηθείτε, ρε μπάσταρδοι.
Όσοι έρχονται εδώ να με πιάσουν δεν θα φύγουν ζωντανοί.
ΤΟ ΚΥΝΗΓΙ ΤΟΥ ΒΙΡΑΠΑΝ
ΚΕΦΑΛΑΙΟ ΕΝΑ: Ο ΒΑΣΙΛΙΑΣ ΤΟΥ ΔΑΣΟΥΣ
Τότε δεν είχαν γνωρίσει πολλοί τον Βίραπαν.
Όμως τα νέα γι' αυτόν διαδίδονταν.
"Ο Βίραπαν κυνηγάει ελέφαντες.
Διέπραξε και δύο φόνους.
Οι δασοφύλακες και η αστυνομία τον ψάχνουν.
Πηδάει από γκρεμό σε γκρεμό.
Δεν θα τον πιάσουν".
Κάποια στιγμή, η συμμορία έμενε
στον κάμπο κοντά στο σπίτι μας.
Όταν περπατούσε, πάντα κρατούσε το όπλο του έτσι.
Περπατούσε μπροστά με το όπλο
και 15-20 συμμορίτες τον ακολουθούσαν σε σειρά.
Όλοι τους είχαν όπλα.
Ήταν ένα εντυπωσιακό θέαμα.
Υπήρχε μια τεράστια αλβίζια και στεκόμουν πίσω της.
Δεν φαινόμουν πολύ.
Μπορούσα μόνο να δω το μουστάκι του.
Είπε "Μούτου, έλα εδώ".
Όταν το άκουσα, ανατρίχιασα.
Αναρωτιόμουν πώς ήξερε το όνομά μου.
Και γιατί ήθελε να μου μιλήσει.
"Μούτου, έλα εδώ. Θέλω να σε ρωτήσω κάτι.
Σκέφτομαι να σε παντρευτώ. Τι λες;"
Είπε "Αν αρνηθείς να με παντρευτείς,
δεν θα γυρίσω να κοιτάξω άλλη γυναίκα για όσο ζω.
Η καρδιά μου θα γίνει πέτρα".
Έλιωσα όταν τον άκουσα να το λέει αυτό.
ΜΟΥΤΟΥΛΑΚΣΜΙ ΣΥΖΥΓΟΣ ΤΟΥ ΒΙΡΑΠΑΝ
Πόσων χρονών ήσουν τότε;
Πρέπει να ήμουν 14-15 χρονών.
Δεκαπέντε χρονών.
Αυτός πόσο ήταν;
Ήταν 39 χρονών.
Δεν περίμενα να πάρει η ζωή μου αυτόν τον δρόμο.
Πέρα από το Κολεγκάλ, είναι η ζούγκλα του Μ. Μ. Χιλς.
Τα βαθιά φαράγγια, τα δασώδη βουνά,
οι αβυσσώδεις χαράδρες που υπάρχουν εκεί…
Υπάρχουν σημεία που δεν έχει πατήσει ποτέ άνθρωπος.
Και σ' ένα τέτοιο περιβάλλον
ζούσε ο πιο επικίνδυνος εγκληματίας της Ινδίας.
Ήταν η πρώτη μου προσπάθεια στην ερευνητική δημοσιογραφία.
ΣΟΥΝΑΝΤ ΔΗΜΟΣΙΟΓΡΑΦΟΣ-ΕΡΕΥΝΗΤΗΣ
Αποφάσισα να πάω στο Γκοπινάθαμ, την πατρίδα του Βίραπαν.
Ένα αγροτικό χωριό μεταξύ Καρνατάκα και Ταμίλ Ναντού.
Μα κανείς δεν ήταν πρόθυμος να μιλήσει ανοιχτά για τον Βίραπαν.
-Ξέρεις… -Δεν ξέρω τίποτα γι' αυτόν.
-Απλώς δεν θέλω να μιλήσω γι' αυτόν. -Αν ξέρεις, μπορείς να μου πεις.
Δεν ξέρουμε τίποτα γι' αυτόν.
Υπήρχε αναλφαβητισμός,
φτώχεια,
πείνα,
και ο μόνος τρόπος να γλιτώσεις
ήταν να εκμεταλλευτείς
τον τεράστιο δασικό πλούτο που είναι γύρω σου.
Για τον Βίραπαν, έτσι ξεκίνησαν όλα.
Όσον αφορά το έγκλημα στα δάση…
"Έγκλημα στα δάση";
Κανείς δεν έφτανε τον Βίραπαν.
Έγκλημα στα δάση, την άγρια ζωή. Ο Βίραπαν ήταν ο αρχηγός.
Ίσως ο αρχηγός των τελευταίων 50 χρόνων, ίσως 60.
Και για κακή μου τύχη,
ήμουν ο δασοφύλακας εκείνου του δάσους.
ΜΠ. Κ. ΣΙΝΓΚ ΔΑΣΟΦΥΛΑΚΑΣ ΔΑΣΟΥΣ ΚΑΡΝΑΤΑΚΑ
Συνολικά, ο Βίραπαν δρούσε σε μια περιοχή
σχεδόν 15.000 τ. χλμ.
Με ποια έννοια διέφερε από άλλους λαθροκυνηγούς;
Η αποφασιστικότητά του. Το θάρρος του. Η γενναιότητά του.
Οι 99 στους 100 εγκληματίες
δεν θα πλησιάσουν έναν ελέφαντα.
Ενώ ο Βίραπαν πήγαινε πολύ κοντά στους ελέφαντες.
Ήταν ο πρώτος από το χωριό του
που σκότωσε ελέφαντα.
Άρχισε να φτιάχνει συμμορίες.
Άρχισε να φέρνει έσοδα. Σιγά σιγά, έγινε ο αρχηγός.
ΜΑΧΑΛΙΝΓΚΑΜ ΣΥΜΜΟΡΙΑ ΤΟΥ ΒΙΡΑΠΑΝ
ΓΚΟΠΙΝΑΘΑΜ
Αρχικά, κινούνταν τοπικά.
ΚΑΡΝΑΤΑΚΑ - ΤΑΜΙΛ ΝΑΝΤΟΥ
Καθώς η συμμορία μεγάλωνε
άρχισε να πέφτει χρήμα.
Έπρεπε να πεθάνουν ελέφαντες γι' αυτό.
Δεν υπήρχε κανένας δισταγμός.
Είχε αυτοπεποίθηση, γιατί τα μουσκέτα
δεν έχουν ακρίβεια βολής.
Δεν ξέρεις αν θα πετύχεις τον στόχο με ακρίβεια.
Αν έχει καλή βολή, ρίχνει.
Στο κεφάλι ή την καρδιά.
ΒΙΡΑΠΑΝ ΚΟΥΣ ΜΟΥΝΙΣΑΜΙ
35 ΕΤΩΝ, ΓΚΟΠΙΝΑΘΑΜ, ΤΑΛΟΥΚ ΚΟΛΕΓΚΑΛΑ
Είχε μια σκληροπυρηνική εγκληματικότητα.
Πρέπει να σκότωσε περίπου 1.000 ελέφαντες.
Και θα πρέπει να υπήρχε μια εποχή, όπως παραδέχτηκε,
που δεν υπήρχε ούτε ένας στο δάσος.
Τους είχε σκοτώσει όλους.
Κι αν υπήρχε κάποιος, θα ήταν στην κοιλιά κάποιας ελεφαντίνας.
Κάπου πρέπει να σταματήσει. Δεν μπορεί να συνεχιστεί.
Εκείνη την εποχή, οι επικεφαλής μού έλεγαν
"Κύριε Σινγκ, γιατί δεν κάνετε μια αλυσίδα περίπου 200 ανδρών
και να τον περικυκλώσετε;"
Εγώ γέλασα. Δεν είχαν δει την περιοχή.
Μιλάμε για τεράστια ζούγκλα. Πραγματικά.
Είναι σαν να ψάχνεις ψύλλο στ' άχυρα. Δεν μπορείς να εντοπίσεις τίποτα.
Άρα, ποια είναι η μέθοδος, η επιλογή, η διέξοδος;
ΥΠΟΠΤΟΙ ΛΑΘΡΟΚΥΝΗΓΟΙ ΕΛΕΦΑΝΤΩΝ
"Ας φτιάξουμε μια αντίπαλη συμμορία να μας βοηθήσει
στη συλλογή πληροφοριών".
Ώστε να δράσουν και να τον συλλάβουν.
Κάποια κατασχεμένα όπλα δόθηκαν στην αντίπαλη συμμορία.
Γιατί; "Ώστε αν χρειαστεί, θα σκοτώσετε τον Βίραπαν και θα μας το πείτε".
Μα δεν είναι έγκλημα;
Οπωσδήποτε. Είναι πράγματι έγκλημα.
Και είναι σίγουρα παράνομο.
Όμως, πώς αλλιώς να βγάλεις ένα μεγάλο αγκάθι απ' το πόδι
χωρίς ένα μικρότερο αγκάθι;
Σκοτώνουμε μόνο όταν στριμωχνόμαστε.
Έχουν οικονομική στήριξη.
Την υποστήριξη των Αρχών. Δύναμη.
Εμείς έχουμε μόνο ένα όπλο.
Ο Βίραπαν τούς σκότωσε όλους.
Άφησαν τις σορούς στον ποταμό Κάβερι.
Τίποτα δεν βρέθηκε.
Πολύ ταραγμένη εποχή.
Ήταν μια πολύ ταραγμένη εποχή.
Όποιος έμπαινε σ' εκείνη την περιοχή ήταν σαν να έμπαινε σε παγίδα θανάτου.
Η δασοφυλακή συνεχώς
ζητούσε βοήθεια από την αστυνομία.
"Αν δεν μας βοηθήσετε, η κατάσταση θα βγει εκτός ελέγχου".
Όμως η αστυνομία δεν έδρασε.
Ένιωθες ότι όλη η περιοχή του Μ. Μ. Χιλς
ήταν το ιδιωτικό καταφύγιο του Βίραπαν.
Τα σανταλόξυλα ανήκαν πάντα στο κράτος.
ΕΡΓΟΣΤΑΣΙΟ
Το μεθυστικό άρωμα και το πολύτιμο έλαιο
έχουν τεράστια ζήτηση παγκοσμίως.
Εντελώς συμπτωματικά, αυτά τα πολύτιμα δέντρα
υπήρχαν σε μεγάλη αφθονία στη ζούγκλα του Μ. Μ. Χιλς,
και ο Βίραπαν πολύ βολικά
έγινε από λαθροκυνηγός ελεφάντων λαθρέμπορος σανταλόξυλου.
Η συμμορία ήξερε κάθε σπιθαμή του δάσους,
όπου υπήρχε το σανταλόξυλο.
Καλούσαν πολλούς χωρικούς και τους έστελναν στο δάσος.
Κάποιες μέρες ήταν 100, άλλες μέρες ήταν 300 άτομα.
Κ. Μ. ΓΚΟΒΙΝΤΑ ΣΥΜΜΟΡΙΑ ΤΟΥ ΒΙΡΑΠΑΝ
Σ' όλη την περιοχή άκουγες ένα βουητό.
Όταν ερχόταν το όχημα, το φόρτωναν,
κι έλεγα στον οδηγό
"Είτε πετύχεις την αστυνομία είτε τη δασοφυλακή,
αν σου κάνουν σινιάλο, κόψε ταχύτητα, αλλά μη σταματήσεις.
Κι αν σ' εμποδίσουν, πέρνα από πάνω με το φορτηγό.
Αν μας κυνηγήσουν, έχουμε όπλα. Θα βρούμε λύση".
Μετά, 400.000, 500.000, 600.000 ρουπίες,
λίγο λίγο, κι άλλα φορτία έρχονταν.
Πήραμε καινούργια ρούχα.
Άρχισαν ακόμα και να φοράνε αρώματα,
αφού είχαν αρχίσει να βγάζουν λεφτά.
Αν το αφεντικό ήθελε, θα είχε αγοράσει φορτηγά.
Λεωφορεία. Ελικόπτερα. Θα συγκέντρωνε πολύ πλούτο.
Όσο έκανε λαθρεμπόριο, η φήμη του εξαπλωνόταν.
Τον έλεγαν "Βασιλιά του Δάσους",
"Βίραπαν, ο Βασιλιάς του Δάσους".
Έτσι τον φώναζαν.
Έχει ξανασυμβεί αυτό στην Ταμίλ Ναντού;
Δεν έχει ξανασυμβεί τίποτα τέτοιο.
Ήταν όντως ο βασιλιάς.
Έκανε παρέα με άτομα από όλες τις κάστες
χωρίς διακρίσεις.
Η συμμορία είχε μέλη απ' όλες τις κάστες. Εγώ ήμουν ο νεότερος.
ΑΝΜΠΟΥΡΑΤΖ ΣΥΜΜΟΡΙΑ ΤΟΥ ΒΙΡΑΠΑΝ
Πολλοί άνδρες, πολύ φαγητό.
Είχε γίνει κάτι σαν χωριό.
Υπήρχαν άνθρωποι που έμεναν σε κάθε γωνιά.
Φύλακες με καραμπίνες παντού.
Με τον Βίραπαν στη μέση,
του έλεγαν τα θέματα του χωριού.
Ό,τι δεν εκδικαζόταν,
το έφερναν στον Βίραπαν να το λύσει.
Όποτε είχαμε καλεσμένο,
το πρώτο που ρωτούσε ήταν "Έχεις φάει;"
Όταν ήταν μικρός στερούνταν για μέρες το φαγητό.
"Τι θα τα κάνουμε τόσα λεφτά;
Να τα δώσουμε στους φτωχούς.
Οι φτωχοί θα παραμείνουν φτωχοί κι οι πλούσιοι θα παραμείνουν πλούσιοι.
Με στενοχωρεί πολύ αυτό", έλεγε.
Ο κόσμος που ζούσε στους λόφους
θεωρούσε τον Βίραπαν κάτι σαν "άγγελο του δάσους".
Έρχονταν και του φιλούσαν το χέρι. Άνδρες και γυναίκες τον αγκάλιαζαν σφιχτά.
Έτσι έστριβε το μουστάκι του.
Έστριβε το μουστάκι του και χαμογελούσε έτσι.
Πάντα έστριβε έτσι το μουστάκι με το χέρι του.
Πάντα έπρεπε να έχει αυτό το τεράστιο μουστάκι.
Αν είσαι κυβερνήτης ή ο άρχοντας του χωριού,
έχεις μεγάλο μουστάκι.
Είναι ένα σύμβολο εξουσίας, δύναμης και σπουδαιότητας.
Το μουστάκι έγινε αναπόσπαστο κομμάτι της δημόσιας εικόνας του.
Γιατί τον άκουγε ο κόσμος;
Λόγω του όπλου του ή των λόγων του;
Λόγω της ακεραιότητάς του.
Πάντα κρατούσε τον λόγο του.
Πάντα μου έδινε την ελπίδα
ότι κάποια μέρα θα ζούσαμε μια κανονική ζωή σ' αυτήν την κοινωνία.
Μου έλεγε "Βρήκα γη στο Ασάμ.
Πήγα και είδα όλο το κτήμα και γύρισα.
Αν πουλήσω το υπόλοιπο σανταλόξυλο, θα μαζέψουμε κάποια λεφτά.
Θα ζήσουμε κρυμμένοι εκεί.
Θα μετακομίσουμε εκεί μόλις πουλήσουμε αυτά τα φορτία σανταλόξυλου".
Έτσι, έκοβαν σανταλόξυλο επί έξι μήνες.
Και στα δάση δεν είχε μείνει ούτε ένα σανταλόξυλο.
Έβρισκες όποιο άλλο δέντρο ήθελες.
Σανταλόξυλο δεν έβρισκες.
Για πρώτη φορά, η δασοφυλακή
άρχισε να έχει υποστήριξη από την αστυνομία.
Ετοιμαζόμασταν πολύ καιρό.
Πάνω από δύο μήνες.
Γιατί είχαμε μία ευκαιρία, αυτό ήταν όλο.
"Αφήστε μας να κατασχέσουμε το σανταλόξυλο".
Πίστευε ότι ο γάμος του έπρεπε να παραμείνει κρυφός.
Δεν μπορούσα να νιώσω μεγάλη ευτυχία μέσα του.
Κάτι τον απασχολούσε.
Όταν έδεναν τη νυφική κλωστή
στον λαιμό μου, άρχισε η συμπλοκή.
Καθώς ερχόμασταν στο σπίτι, ένας τύπος ήρθε τρέχοντας από το Παλάρ κι είπε
"Θείο, έχουμε επίθεση από την αστυνομία της Καρνατάκα και της Ταμίλ Ναντού.
Δεν κάναμε και πολλά.
Πήραν όλο το ξύλο κι έκαψαν τα φορτηγά μας".
Η έφοδος ήταν καλά συντονισμένη.
Οι Αρχές κατέσχεσαν 65 τόνους σανταλόξυλο.
Μέχρι και σήμερα,
είναι η μεγαλύτερη κατάσχεση σανταλόξυλου στην παγκόσμια ιστορία.
Η αυτοκρατορία του Βίραπαν,
που είχε αρχίσει να σχηματίζεται και να ακμάζει, κατέρρευσε.
Το δάσος ανήκει μόνο σ' αυτούς; Δεν ανήκει και σ' εμάς;
Αν είχαν δουλειές για τους χωρικούς,
γιατί να το κάνουν αυτό;
"Φτιάξατε κρεβάτι από σανταλόξυλο για τον κυβερνήτη.
Πού το βρήκατε αυτό το ξύλο;
Όταν το κάνετε εσείς, δεν είναι λάθος;
Όμως όταν το κάνω εγώ για να ζήσω, πώς μπορείτε να λέτε ότι είναι λάθος;"
Αυτό αναρωτιόταν.
"Σκοτώστε όλους τους δασοφύλακες και αστυνομικούς στον δρόμο μου".
"Να έρθω;
Αφήστε με να έρθω για να δω πόσους ανθρώπους θα σκοτώσω".
Ο λαθροκυνηγός και λαθρέμπορος Βίραπαν επιτέθηκε σε τζιπ της αστυνομίας,
σκοτώνοντας τέσσερις αστυνομικούς και τραυματίζοντας άλλους δύο.
Ήταν νύχτα όταν ήρθαν, ανιψιέ. Σκοτάδι.
Ήμουν έξαλλος και ήθελα να πυροβολήσω όσο περισσότερους μπορούσα.
Το τζιπ τους προσπάθησε να κάνει όπισθεν. Εμείς συνεχίσαμε να ρίχνουμε…
Υπήρχε αίμα παντού. Οι αστυνομικοί ούρλιαζαν.
ΠΛΗΘΟΣ ΚΟΣΜΟΥ ΠΕΡΙΜΕΝΕΙ ΤΙΣ ΣΟΡΟΥΣ ΤΩΝ ΑΣΤΥΝΟΜΙΚΩΝ
Όταν άκουσα για το περιστατικό,
σοκαρίστηκα. Συγκλονίστηκα.
Ένας χωρικός είχε γίνει τόσο ατρόμητος
που τα έβαζε με τις ισχυρές δυνάμεις της αστυνομίας.
Ήταν πρωτάκουστο.
K.A.R.P ΑΡΧΗΓΕΙΟ ΕΦΙΠΠΗΣ ΑΣΤΥΝΟΜΙΑΣ
Η κυβέρνηση της Καρνατάκα αναγκάστηκε να αντιδράσει.
ΝΕΕΣ ΣΤΡΑΤΗΓΙΚΕΣ ΑΠΑΙΤΟΥΝΤΑΙ ΜΕΤΑ ΤΗΝ ΕΝΕΔΡΑ
Και το κρατίδιο δημιούργησε άμεσα μια Ειδική Ομάδα Κρούσης
για να συλλάβει τον Βίραπαν.
Έγινε γνωστή ως STF.
Το ανθρωποκυνηγητό ξεκίνησε.
Σ' εκείνο το μεγάλο ελικόπτερο ήταν 25 αξιωματικοί.
Περάσαμε το Γκοπινάθαμ.
Και έβλεπα τον ποταμό Κάβερι.
Το ελικόπτερο πετούσε τόσο χαμηλά, που πολλοί ελέφαντες έτρεχαν.
Οι βίσονες έτρεχαν.
Όπως σε αγγλική ταινία. Όπως σε ταινία Ράμπο.
Είναι σαν πεδίο μάχης.
Οι άνδρες με ελαφρά πολυβόλα.
Και γύρω τους αμμόσακκοι.
Και, όχι, δεν ήμουν αγχωμένος.
Όμως σκεφτόμουν ότι κάτι πολύ σοβαρό συμβαίνει εδώ.
"ΤΙΓΡΗΣ" ΑΣΟΚ ΚΟΥΜΑΡ ΕΙΔΙΚΗ ΟΜΑΔΑ ΚΡΟΥΣΗΣ ΚΑΡΝΑΤΑΚΑ
Ήμουν γνωστός για τη σκληρότητά μου.
Εξιχνίασα κάποιους φόνους που προκάλεσαν αίσθηση στην Μπανγκαλόρ.
Σκότωσα έναν διαβόητο αρχιμαφιόζο του υποκόσμου στην Μπανγκαλόρ.
Το λέω αυτό για να εξηγήσω πώς απέκτησα τη φήμη μου στην αστυνομία.
Ήμουν στο προσκήνιο ως αστυνομικός.
Οπότε, σίγουρα μπορούσα να τελειώσω αυτόν τον τύπο, τον Βίραπαν.
Σκεφτόμασταν
ότι χτενίζοντας το δάσος, θα τον βρίσκαμε
και θα τον πιάναμε.
Έχει μια συμμορία, μια ομάδα ανθρώπων εκεί.
Μαζί με κάποιες γυναίκες, η Μουτουλάκσμι ήταν εκεί.
Ήταν όπως η γάτα με το ποντίκι.
Αυτή ήταν η αρχή.
Τα νέα σύντομα διαδόθηκαν παντού.
Για δύο ή τρεις μέρες, έτρεχα να κρυφτώ όταν έβλεπα την αστυνομία.
Πήγαιναν σε κάθε σπίτι και ρωτούσαν για τον Βίραπαν.
Διέσχισα μαζί του το ποτάμι
και περάσαμε μια βδομάδα στον λόφο.
Αυτή ήταν η πρώτη μου εμπειρία μαζί του στο δάσος.
Για περίπου δύο ή τρεις μέρες,
έβλεπα συνέχεια ελέφαντες στα όνειρά μου.
Του είπα "Αν πεθάνεις, θα πεθάνω κι εγώ.
Αν αποφασίσεις να πηδήξεις από γκρεμό, θα το κάνω κι εγώ".
Έβλεπα μια αχτίδα φωτός.
Είχα μια μικρή ελπίδα.
Σκέφτηκα ότι μέσα σ' έναν χρόνο, θα μπορέσουμε να πιάσουμε τον Βίραπαν.
Δαρβινική θεωρία, η επιβίωση του ισχυρότερου.
Όμως, δεν ξέραμε τη δυσκολία της επιχείρησης.
Το καλοκαίρι, δεν υπήρχε νερό.
Καθόλου νερό.
Γλείφαμε τις σταγόνες νερού απ' τα χόρτα νωρίς το πρωί.
Και τον χειμώνα, είχε απίστευτο κρύο.
Η ομίχλη ήταν σαν βροχή.
Δεν ήμασταν όπως οι στρατιώτες, εκπαιδευμένοι σε τέτοιες συνθήκες.
Ήμασταν από την Μπανγκαλόρ.
Οπότε, δυσκολευτήκαμε πολύ στο δάσος.
Πολλοί ήθελαν να έρθουν να δοκιμάσουν την τύχη τους.
Πολλοί και διάφοροι. Έλεγαν
"Τόσο άχρηστοι είστε;
Δεν πιάσατε τον Βίραπαν; Έρχομαι την τάδε ημερομηνία.
Θα μείνω μία εβδομάδα και θα τον πιάσουμε".
Έρχονταν,
κατασκήνωναν,
άλλαζαν τα ρούχα τους,
άλλαζαν το στιλ τους,
και δεν μπορούσαν να τον πλησιάσουν.
Ο ΒΙΡΑΠΑΝ ΘΑ ΠΑΡΑΜΕΙΝΕΙ ΑΣΥΛΛΗΠΤΟΣ;
Με δύο μεθόδους πιάνεις έναν εγκληματία.
Είτε θα βρεις πού είναι και θα τον καταδιώξεις
είτε θα τον κάνεις να παραδοθεί.
Πώς θα τον κάνεις να παραδοθεί; Με ψυχολογική προσέγγιση.
Και γι' αυτό, πρέπει να αναφερθώ
στον ανώτερο δασοφύλακα Σρινιβάς.
Π. ΣΡΙΝΙΒΑΣ ΔΑΣΟΦΥΛΑΚΑΣ ΚΑΡΝΑΤΑΚΑ
Ο Σρινιβάς ήταν άνθρωπος που τον ενδιέφερε ο σωφρονισμός του ανθρώπου.
Τύπου Γκάντι.
Ήθελε να συμμορφώνει χωρίς βία.
Σκόπευε να τον πείσει να παραδοθεί.
Να τον επανεντάξει.
Όσο εμείς περιπολούσαμε επιθετικά το δάσος,
ο Σρινιβάς έχτιζε σχέσεις με τον κοινωνικό κύκλο των συμμοριτών.
Άνοιξε το αρχηγείο του, το σπίτι του, τη βάση του, στο Γκοπινάθαμ.
Κάθε άνθρωπος στο Γκοπινάθαμ αγαπούσε τον Σρινιβάς.
Οι άλλοι έβαζαν πρώτα τις απαιτήσεις τους.
Ζητούσαν τη βοήθειά μας να πιάσουν τον Βίραπαν.
Όμως, αυτός είχε άλλη μέθοδο.
ΣΕΛΒΙ ΚΑΙ Κ. ΜΟΥΝΟΥΣΑΜΙ ΚΑΤΟΙΚΟΙ ΓΚΟΠΙΝΑΘΑΜ
Καθάρισε και ανακαίνισε τον ναό.
Έχτισε σπίτια για ανθρώπους που δεν είχαν.
Παρείχε εμβόλια για τους ασθενείς.
Πήγαινε τις ετοιμόγεννες να γεννήσουν.
Όταν ήμουν έγκυος κι εμένα με πήγε.
Ήταν πραγματικά καλός.
Δεν ήταν καλός άνθρωπος.
Όμως έπαιζε θέατρο.
Ήθελε να μάθει γιατί οι χωρικοί θεωρούσαν τον Βίραπαν θεό,
κι έμαθε τον λόγο.
"Ο Βίραπαν είναι πολύ καλός και στοργικός με όλους.
Λύνει τα προβλήματα των χωρικών.
Οπότε, θ' αρχίσω να κάνω κι εγώ ό,τι και ο Βίραπαν".
Τότε, ποιον θα εμπιστευτούν; Τον Βίραπαν ή τον Σρινιβάς;
Ο άνδρας μου είχε εξοργιστεί με τον δασοφύλακα Σρινιβάς.
Π. ΣΡΙΝΙΒΑΣ - ΒΙΡΑΠΑΝ
Ο Σρινιβάς δημιούργησε σχέσεις κι άρχισαν να έρχονται οι πληροφορίες.
Ο Σρινιβάς έγινε ο απόλυτος επικεφαλής της STF.
ΜΠΟΝΤΑΜΑΛΑΪ - 35 ΧΛΜ. ΑΠΟ ΤΗ ΒΑΣΗ ΤΗΣ STF ΣΤΟ ΓΚΟΠΙΝΑΘΑΜ
Μέναμε στους πρόποδες του Μπονταμαλάι για σχεδόν έναν μήνα.
Ήταν φθινόπωρο.
"Αν πάμε εκεί, κανείς δεν θα μπορέσει να μας βρει.
Έχουμε φαγητό. Δεν θα χρειάζεται να πάμε πουθενά".
Όσον αφορά τα δάση,
κάθε λεπτό,
η φύση επικοινωνούσε μαζί μας.
Την ακούω ακόμα και τώρα.
Η προσοχή της συμμορίας στη φύση ήταν όπως αυτή των καλύτερων ζώων.
Η συμμορία μπορεί να ασχολείται με κάτι πολύ διαφορετικό,
μα είναι συγκεντρωμένη στις κινήσεις και τους ήχους τους δάσους.
Τα μέλη της ξέρουν πότε πλησιάζει εχθρός.
Το σπουργίτι κάνει θόρυβο, έτσι; Το σπουργίτι είδε την αστυνομία.
Μόλις τους είδαν, ένα σμήνος πουλιών ήρθε στον άνδρα μου κι έκανε θόρυβο.
Είπε "Ήρθε η αστυνομία, τρέχα".
Φανταστείτε πώς ένιωσα.
"Γιατί ήρθες εδώ; Ήρθε η αστυνομία, τρέχα!", είπε.
Σύμφωνα με τις πληροφορίες που πήρε ο Σρινιβάς,
είχε βρει καταφύγιο στο Μπονταμαλάι.
Απ' όλες τις κατευθύνσεις, όλη την ακτίνα των 25 χλμ. του Μπονταμαλάι
είχε καλυφθεί από την αστυνομία των δύο κρατιδίων.
Όμως, ο Σρινιβάς έδωσε εντολή σε όλους τους αστυνομικούς
"Αν δείτε τον Βίραπαν, μην τον σκοτώσετε.
Μην ανοίξετε πυρ στον Βίραπαν".
Αυτό το είπε ανοιχτά.
"Βίραπαν, βγες έξω. Δεν θα σε πυροβολήσω".
Άκουγα τον Σρινιβάς να φωνάζει τον άνδρα μου.
Ήταν μια στιγμή έντασης.
"Είμαι κι έγκυος. Τι θα κάνω;"
Είπε "Σκύψε και περπάτα.
Πάμε βόρεια να γλιτώσουμε".
Και τελικά κατεβήκαμε από το Μπονταμαλάι.
Ο άνδρας μου ξαφνικά μου είπε "Πρέπει να πας και να παραδοθείς.
Σ' αυτήν την κατάσταση, δεν μπορώ να κάνω κάτι μ' εσένα δίπλα μου.
Η αστυνομία δεν θα σου κάνει κακό γιατί είσαι έγκυος".
Πόσων μηνών έγκυος ήσουν;
Οκτώ μηνών.
Ήμουν πολύ φορτισμένη.
ΜΙΑ ΦΥΓΗ ΦΩΤΟ-ΦΙΝΙΣ… Ο ΒΙΡΑΠΑΝ ΞΕΦΕΥΓΕΙ
Λόγω του Σρινιβάς, ο Βίραπαν διέφυγε.
Η STF ηγούνταν από την αστυνομία.
Όμως, αυτός είναι δασοφύλακας.
Έδινε εντολές στην αστυνομία να μην τον πυροβολήσουν.
Είχαμε πολλή οργή και θυμό.
Μπορούσαμε να τον σκοτώσουμε επί τόπου.
Πολλοί έλεγαν
"Μου ζήτησε να μην πυροβολήσω και γι' αυτό δεν το έκανα".
Δεν ήθελαν να κρύψουν την ανικανότητά τους;
Λίγο σκληρή η απάντηση.
Όμως ταυτόχρονα,
ο Σρινιβάς έκανε 20 συμμορίτες να παραδοθούν.
Να παραδοθούν στον Σρινιβάς.
Και όλοι έμεναν στο Γκοπινάθαμ, στο σπίτι του Σρινιβάς.
Φαντάζεστε ότι σ' εκείνο το δωμάτιο, ο Σρινιβάς κοιμόταν με 20 απ' αυτούς;
Και το έκανε σκόπιμα.
Ο Σρινιβάς ήθελε να αποκτήσει σχέσεις με τους υπόλοιπους δέκα.
Για να πιάσει τον Βίραπαν. Είχε μεγάλο στόχο.
Ήμουν στο νοσοκομείο για δύο μήνες.
Γέννησα το μωρό στον δέκατο μήνα.
Έμεινα στο σπίτι της μητέρας μου.
Μέχρι να γίνει οκτώ μηνών το μωρό.
Μια μέρα,
ο Σρινιβάς πλησίασε στην καλύβα. Τον είδα από μακριά.
Ο Σρινιβάς κρατούσε ένα όπλο ακριβώς όπως ο Βίραπαν.
Οπότε, κρατούσε ένα όπλο και πίσω του οι άνδρες μας περπατούσαν στη σειρά.
Όπως ακριβώς έκαναν με τον άνδρα μου.
Ένιωσα πολύ άσχημα όταν το σκέφτηκα.
Σκεφτόμουν πολύ πώς να πάω στον άνδρα μου.
Δεν μπορούσα να ζήσω χωρίς αυτόν.
Δεν μπορούσα να ζήσω χωρίς να τον βλέπω.
Είχα πολλή στοργή γι' αυτόν,
κι εθίστηκα σ' αυτό.
Πήρα μήνυμα απ' τον άνδρα μου
να αφήσω το μωρό με τους γονείς μου και να πάω μαζί του στο δάσος.
Αγκάλιασα και φίλησα το μωρό.
Τα μάτια μου γέμισαν δάκρυα.
Είπα "Μητέρα, σε παρακαλώ, να προσέχεις το μωρό για λίγο καιρό.
Πάω σ' αυτόν τώρα".
Η αστυνομία δεν με έψαξε.
Φοβόντουσαν ότι ο άνδρας μου θα τους πυροβολούσε.
Το πρωί άρχισαν να με ψάχνουν.
Η Μουτουλάκσμι γύρισε πίσω στη ζούγκλα,
κι αυτό πρόσθεσε κι άλλη δυσαρέσκεια
στην ήδη υπάρχουσα δυσαρέσκεια της STF.
Όσα έκανε ο Σρινιβάς δεν ήταν αποδεκτά από κάποιους αξιωματικούς στην STF.
Δεν τους άρεσε η φιλοσοφία συμφιλίωσης που είχε.
Κι αυτό οδήγησε σε κάποιες τριβές.
Επειδή ο Σρινιβάς ήταν ο μόνος που είχε σημειώσει αυτήν την πρόοδο.
Και οι άλλοι δεν έκαναν ούτε μία σύλληψη.
Δεν έπεισαν ούτε έναν να παραδοθεί.
Όλη η αστυνομία της Καρνατάκα ήταν ενοχλημένη.
Και για να ξεσπάσουν, άρχισαν να σκαρφίζονται ιστορίες για τον Σρινιβάς.
Η Μάρι ήταν η αγαπημένη αδερφή του Βίραπαν.
Ο Σρινιβάς την πήρε κοντά του,
της έδωσε δουλειά ως νοσοκόμα.
Και η Μάρι άρχισε να εμπιστεύεται πολύ τον Σρινιβάς.
Έβαζε τη Μαριγιάμα να κάθεται στο τζιπ του στις 6:00 ή 7:00 το βράδυ.
Οι χωρικοί το έβλεπαν, οι αστυνομικοί το έβλεπαν.
Και άρχισαν τα κουτσομπολιά.
Ακόμα και οι αστυφύλακες μιλούσαν.
"Ο Σρινιβάς έχει σχέση με τη Μαριγιάμα".
Κυκλοφορούσαν φήμες στο χωριό.
Ο κόσμος έλεγε ότι η Μάρι ήταν η ερωμένη του δασοφύλακα.
Όμως νιώθω ότι δεν ήταν άνθρωπος που θα έκανε κάτι τέτοιο.
Έπρεπε μόνο να προσεύχεσαι σ' αυτόν. Ήταν πολύ έντιμος άνθρωπος.
ΑΜΑΣΙ ΠΝΕΥΜΑΤΙΚΗ ΑΡΧΗ
Κάποιος με μεγάλο στόμα θα κυκλοφόρησε τη φήμη.
Στα κανάντα, υπάρχει η λέξη "gaalimath".
Διαδιδόταν. Παντού.
Σημαίνει…
ότι ο Χ θα το πει στον Ψ, ο Ψ θα το πει στον Ζ και στον Α.
Ο Α θα το πει στον Β, Γ, Δ, και ούτω καθεξής.
Θα διαδοθεί με γεωμετρική πρόοδο.
-Σίγουρα, έφτασε και στον Βίραπαν. -Σίγουρα.
Πολύ σωστά.
Έγραψε γράμμα στη Μαριγιάμα.
"Όλος ο κόσμος ξέρει τ' όνομα Βίραπαν.
Είμαι διάσημο πρόσωπο σήμερα.
Κυβερνώ το δάσος. Είμαι ο νόμος της ζούγκλας.
Και τι διάολο κάνεις εσύ στο χωριό;
Έχεις σχέση με τον εχθρό μου τον Σρινιβάς".
"Αν είσαι όντως η αδερφή μου,
σκότωσέ τον ρίχνοντάς του καυτό λάδι.
Κάν' το αν είσαι αδερφή μου. Αλλιώς, δεν θα με ξαναδείς ποτέ".
Στο μεταξύ, η αστυνομία ανέκρινε τη Μάρι
γιατί είχε επαφές με τον αδερφό της.
"Πες την αλήθεια αλλιώς θα σου κάνουμε ηλεκτροσόκ".
Την απειλούσαν.
Το κορίτσι τρόμαξε.
Έχασε κάθε ελπίδα.
Ένας νεαρός ήρθε και είπε "Η Μαριγιάμα ήπιε δηλητήριο".
"Μα πριν λίγο της μιλούσα!", είπα εγώ.
"Όχι, ήπιε δηλητήριο".
Απέναντι στον δρόμο, είχε ένα πηγάδι.
Ήρθε και στηρίχτηκε στο πηγάδι.
Τα μάτια της ήταν δακρυσμένα.
Τότε πήγα κατευθείαν σ' εκείνη.
"Ποιος σ' το πρότεινε;
Γιατί το έκανες αυτό;" Έκλαιγε.
Την πήγαν στο νοσοκομείο, μα δεν τα κατάφερε.
Την έφεραν πίσω νεκρή, και μετά ήρθε ο δασοφύλακας.
Οι άλλοι προσφέρθηκαν να κουβαλήσουν τη σορό της.
Είπε "Μη με πλησιάζετε.
Εγώ θα την πάω στο νεκροταφείο".
Σαν σήμερα το θυμάμαι που ο δασοφύλακας έκλαιγε στο νεκροταφείο.
Λες κι ήταν συγγενής του.
Δυο μέρες αργότερα, οι εφημερίδες έγραψαν για τον θάνατό της.
Ο άντρας μου δεν μπορούσε να φάει εκείνη τη μέρα.
Καθόταν μόνος του κι έκλαιγε.
Πίστευε ότι πέθανε εξαιτίας του Σρινιβάς.
Βλέπετε, δεχόταν μεγάλη πίεση
από τους συναδέλφους του στη δασοφυλακή,
έλεγαν "Η ζωή σου κινδυνεύει.
Άσε τη σύλληψη του Βίραπαν στους αστυνομικούς.
Καθώς πλησιάζει το τέλος, το μυαλό σου σε προδίδει".
Και τι έκανε; Είχε ένα άλλο σχέδιο.
Είπε "Κύριε, δώστε μου άλλες 15 μέρες".
Γιατί τις ζήτησε;
Επειδή περίμενε τον Αρτζουνάν.
ΑΡΤΖΟΥΝΑΝ ΑΔΕΡΦΟΣ ΤΟΥ ΒΙΡΑΠΑΝ
Ο Σρινιβάς σκόπευε μέσω του Αρτζουνάν
να πείσει τον Βίραπαν
να αφήσει την εγκληματική ζωή.
Ο Αρτζουνάν πίστεψε τον δασοφύλακα.
"Σε παρακαλώ, παραδώσου. Δεν μπορούμε να ζήσουμε ήρεμα εξαιτίας σου.
Βλέπεις, η Μάρι πέθανε.
Αυτό επηρεάζει όλη την οικογένεια.
Ίσως μπορείς να παραδοθείς και ν' αλλάξεις τη ζωή σου προς το καλύτερο".
Ο άνδρας μου είπε
"Καλά, θα παραδοθώ.
Πήγαινε να φέρεις τον δασοφύλακα σ' εμένα".
Ο Σρινιβάς ξεκίνησε πεζός από το Γκοπινάθαμ, περπάτησε 6 χλμ.
Ο Αρτζουνάν και ο δασοφύλακας περπατούσαν ζωηρά μπροστά μας.
Ο Σρινιβάς γλίστρησε κι έπεσε.
Του είπα ότι αυτό ήταν κακός οιωνός.
"Όλοι θα πεθάνουμε μια μέρα, πάμε!"
Τι άλλο να του έλεγα;
Οπότε, πήγα μαζί τους.
Τ. ΜΠ. ΠΕΡΟΥΜΑΛ ΚΑΤΟΙΚΟΣ ΓΚΟΠΙΝΑΘΑΜ
Φτάσαμε σ' ένα πέρασμα ποταμού.
Το νερό ήταν ως τον αστράγαλο κι έπρεπε να περάσουμε.
Ο Σρινιβάς έβαλε το πόδι στη ρίζα ενός δέντρου.
Ήθελε να πλύνει τα πόδια γιατί είχαν λερωθεί.
Τρεις σφαίρες.
Με την πρώτη, σωριάστηκε.
Ο δασοφύλακας νόμιζε ότι θα παραδοθώ μετά απ' όλα αυτά που μου 'χε κάνει.
Σιγά μην παραδοθώ σ' αυτό το παλιοτόμαρο.
Περίμενα αυτήν τη μέρα πολύ καιρό.
Έπιασα τα χέρια του και τα έκοψα.
Για να πάρεις τα εύσημα,
τι είναι όλο αυτό το κακό που προκάλεσες;
Αυτός φταίει που πέθανε η αδερφή μου.
Τον έλουσα με βενζίνη
και τον έκαψα.
Αλλά και πάλι δεν ηρέμησα.
Μετά, του 'κοψα το κεφάλι.
Κράτησα το κεφάλι του για σουβενίρ.
Έχω δει ότι κάποιοι άνθρωποι…
δεν μπορούν να σωφρονιστούν. Δεν υπάρχει περίπτωση.
Όπου και να τους βάλεις,
τέτοιοι χαρακτήρες δεν σωφρονίζονται.
Το συναίσθημα που είχαμε ήταν φρικτό.
Νιώθαμε ότι το περιμέναμε και δεν μας άκουσε.
"Το περιμέναμε. Δεν μας άκουσε".
Όλη την ώρα, όλοι το έλεγαν και χτυπούσαν το κεφάλι τους.
Τον άφησαν έξω από τη βάση τους.
Εμείς, οι γυναίκες πήγαμε, αγγίξαμε τα πόδια του και κλαίγαμε.
Νιώθαμε ότι πέθανε ένας καλός άνθρωπος.
Ο στόχος είναι η καταστροφή; Η δημιουργία θα έπρεπε.
Γιατί να καταστρέψεις μια ζωή;
Δεν είναι γενναιότητα αυτό. Όποιος κι αν ήταν.
Έλειπε το κεφάλι του.
Το πρόσωπό του ήταν όμορφο.
Τα μάτια, το χαμόγελο.
Αληθινή ομορφιά.
Τι να δεις όταν έχει αφαιρεθεί αυτή η ομορφιά;
Ο Βίραπαν ίσως ένιωθε αδικημένος,
αλλά γιατί αντέδρασε κάνοντας κάτι άδικο;
Γιατί; Επειδή ένα αγκάθι βγαίνει μόνο μ' ένα άλλο αγκάθι.
Μετά έγινε χαμός, όμως.
Δεν υπήρχε άλλος τρόπος;
Υποτιτλισμός: Ευγενία Μίσκου